**OBAVIJEST ZA UTVRĐIVANJE PSIHOFIZIČKOG STANJA DJETETA PRIJE UPISA U ŠKOLU**

Poštovani roditelji, sukladno uputama Ministarstva, počinjemo sa gore navedenim postupkom, koji je zbog okolnosti uzrokovanih COVID – 19 do sada bio odgođen.

Tijekom narednih dana svaki roditelj budućeg prvašića bit će telefonski obaviješten o terminu i postupku **testiranja u školi**.

U prilogu Vam dostavljamo anketni upitnik o djetetu ( koje ispunjava roditelj) , a koji trebate popunjen osobno donijeti školskoj liječnici prilikom odlaska na liječnički pregled. O terminu dolaska bit ćete također telefonski obaviješteni od strane same liječnice.

**Na liječnički pregled treba donijeti:**

* Potvrdu o zdravstvenom stanju od pedijatra ( zdravstvenu dokumentaciju o eventualno postojećim bolestima)
* Iskaznicu cijepljenja ( ili prijepis pedijatrijskih cjepiva, ako nemate iskaznicu)
* Zdravstvenu iskaznicu
* OIB djeteta

Za sada ( najvjerojatnije do početka školske godine ) se **odgađa** laboratorij i potvrda o obavljenom stomatološkom pregledu djeteta. Dakle, navedeno **ne treba** obavljati izuzev ako netko ima laboratorijske nalaze ( ne starije od šest mjeseci), može ih donijeti.

Za sve dodatne informacije vezano za liječničke preglede možete se javiti

na telefon 217 – 408.

Veselimo se skorom susretu, do tada pozdrav roditeljima i našim budućim prvašićima.

v.d. ravnatelja

Ivana Mikulandra , prof.